สโมสรฟุตบอลเอฟเวอร์ตัน
สโมสรฟุตบอลเอฟเวอร์ตันเป็นสโมสรฟุตบอลที่เก่าแก่แห่งหนึ่งของประเทศอังกฤษ ก่อตั้งขึ้นในปี ค.ศ. 1878 โดยใช้ชื่อว่า สโมสรฟุตบอลเซนต์โดมิงโกตามชื่อโบสถ์แห่งหนึ่งในเมืองลิเวอร์พูล และเปลี่ยนชื่อเป็นสโมสรฟุตบอลเอฟเวอร์ตันในปี 1884 และใช้สนามแอนฟีลด์โรดเป็นสนามเหย้า โดยมี จอห์น โฮลดิง ซึ่งดำรงตำแหน่งนายกเทศมนตรีเมืองลิเวอร์พูลและสมาชิกสภาผู้แทนพรรคอนุรักษนิยมเป็นประธานสโมสร
แอร์สเทอ เอ็ฟเซ ไคเซิร์สเลาเทิร์น
แอร์สเทอ เอ็ฟเซ ไคเซิร์สเลาเทิร์น () เป็นสโมสรในประเทศเยอรมนี อยู่ที่เมืองไคเซิร์สเลาเทิร์น เริ่มก่อตั้งเมื่อ 2 มิถุนายน ค.ศ. 1900 โดยการรวมตัวกันระหว่าง 2 สโมสรฟุตบอลในเมืองไคเซิร์สเลาเทิร์น คือ "Germania 1896 Kaiserslautern" และ "FG Kaiserslautern" เกิดเป็นสโมสรฟุตบอล "FC 1900 Kaiserslautern" ถัดจากนั้นในปี ค.ศ. 1909 ทางสโมสรได้รวมตัวกับ "FC Palatia Kaiserslautern" (ก่อตั้งเมื่อ ค.ศ. 1901) และ "FC Bavaria Kaiserslautern" (ก่อตั้งเมื่อ ค.ศ. 1902) เปลี่ยนชื่อเป็น "FV 1900 Kaiserslautern" และในปี ค.ศ. 1929 รวมตัวกับ "SV Phönix Kaiserslautern" กลายเป็น "FV Phönix-Kaiserslautern" หลังจากนั้น 30 ปี จึงได้เปลี่ยนชื่อเป็น 1. FC Kaiserslautern